**EXPUNERE DE MOTIVE**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Secţiunea 1**  **Lege privind Codul silvic** | | | | | | | | | | |
| **Secţiunea a 2-a**  **Motivul emiterii actului normativ** | | | | | | | | | | |
| 2.1. | Sursa proiectului de act normativ | Inițiativa ministerului. | | | | | | | | |
| 2.2. | Descrierea situaţiei actuale | Potrivit Anexei nr. I din Capitolul C2 – Păduri și protecția biodiversității - Modalități și calendar de monitorizare - sprijin financiar nerambursabil, din Programul Național de Redresare și Reziliență, Reforma 1. Reforma sistemului de management și a celui privind guvernanța în domeniul forestier prin elaborarea unei noi Strategii forestiere naționale și a legislației subsecvente, Ministerul Mediului, Apelor și Pădurilor are obligația de a elabora proiectele de acte normative de modificare și completare a legislației actuale în domeniul forestier.  Cerințele stabilite în cadrul Capitolului C2 – Păduri și protecția biodiversității cu privire la cadrul legislativ, sunt prezentate în continuare:  *“Intrarea în vigoare a următoarelor acte normative, menite să raționalizeze cadrul juridic, să combată exploatarea forestieră ilegală și să îmbunătățească gestionarea pădurilor:*   1. *noul Cod Silvic, care stabilește modificările aduse sistemului de sancțiuni penale;* 2. *Ordonanța de urgență nr. 85/2006 privind stabilirea modalităților de evaluare a pagubelor produse vegetației forestiere din păduri și din afara acestora.”*   Strategia Națională pentru Păduri 2030 cuprinde numeroase obiective de rezultat care privesc reformarea cadrului legislativ, programate a fi atinse în perioada 2023-2026 (anexa 3 a SNP30, secțiunea 1):   * 1. *Cadru legal și de finanțare care să susțină investițiile publice și private pentru dezvoltarea infrastructurii forestiere necesare valorificării superioare a masei lemnoase, implementat până în 2025*   2. *Cadru legal și de finanțare care să susțină valorificarea superioară a lemnului în produse de folosință îndelungată și utilizarea în cascadă a lemnului, implementat până în 2026*   3. *Cadru legislativ actualizat, care să permită raportarea masei lemnoase recoltate la nivelul platformei primare, considerată prima introducere pe piață, implementat până în 2025*   *3.3. Cadru de reglementare care să recunoască comunitățile locale dependente de pădure și să reglementeze accesul acestora la resursele forestiere, implementat începând din 2025*  *3.4. Cadru de reglementare pentru instituționalizarea sistemelor de gestionare agrosilvice, implementat începând din 2025*  *3.6. Activitățile economice bazate pe folosirea produselor nelemnoase la nivelul comunităților locale sunt susținute prin reglementări specifice, implementate începând din 2025.*  *5.1. Cadru legislativ care să permită integrarea echitabilă a conservării biodiversității în managementul forestier, actualizat până în 2024*  *8.2. Cadru legislativ care să permită instituirea unor sisteme de plată pentru SE diferențiate în funcție de furnizori și beneficiari, actualizat până în 2024*  *9.2. Cadru legislativ pentru definirea condițiilor de constituire și funcționare a Registrului Forestier Național (RFN) în vigoare începând din 2024*  *11.2. Cadru legislativ reformat, care să permită stabilirea unui nivel minim de obligații privitoare la gestionarea pădurii și introducerea obligațiilor de rezultat în cadrul de reglementare tehnic, în vigoare începând din 2025.*  *12.1. Cadru legislativ actualizat, care să permită informarea, implicarea și responsabilizarea proprietarului de pădure, în vigoare începând din 2025.*  De asemenea, în Planul de acțiune pentru implementarea SNP30 (anexa 4 a SNP30) la poziția 2 se planifică elaborarea codului silvic și a legislației subsecvente prin activitatea de *Elaborare a modelului de structurare a legislației silvice și a principiilor de reglementare a codului silvic, stabilirea nivelului minim al serviciilor ecosistemice.*  Planul de acțiune menționează ca modalitate de implementare a acestei activități externalizarea, menționând ca principali factori interesați: Asociația Administratorilor de Păduri, Asociația Forestierilor din România, Asociația producătorilor de Mobilă din România, Academia de Științe Agricole și Silvice; Institutul Național de Cercetare Dezvoltare în Silvicultură Marin Drăcea, Universități, Organizații Non-Guvernamentale.  Fundamentarea proiectului de Cod silvic a fost realizată de Asocierea formată din Universitatea Transilvania din Brașov, Universitatea „Ștefan cel Mare“ din Suceava și Institutul Național de Cercetare-Dezvoltare în Silvicultură „Marin Drăcea“. | | | | | | | | |
| 2.3. | Schimbări preconizate | La art. 1 s-a realizat o descriere clară a terenurilor din fondul forestier național, în care, pe lângă terenurile cu destinație forestieră au fost incluse și terenurile cu alte destinații, existente în amenajamentele silvice la data de 1 ianuarie 1990, în scopul armonizării cu elementele de gospodărire a teritoriului.  La art. 3 a fost introdusă folosința agrosilvică :  *“a) terenurile acoperite cu arbori care ating o înălțime minimă de 5 m la maturitate în condiții normale de vegetație, cu o consistență mai mare sau egală cu 0,1, pe o suprafață de minim 0,5 ha;*  *b) terenuri pe care sunt instalate perdelele forestiere de protecție din arbori care ating o înălțime minimă de*  *5 m la maturitate în condiții normale de vegetație;*  *d) terenuri pe care sunt instalate jnepenișuri;*  *e) terenuri pe care se înființează plantații forestiere prin diferite programe naționale și locale, dacă aceste programe nu prevăd includerea în FFN.”*  La art.7 a fost introdusă categoria de proprietate privată a statului pentru terenurile care fac obiectul reconstituirii dreptului de proprietate.  La art.15 se reglementează constituirea Consiliului Național al Silviculturii (CNS). Regulametul de organizare și funcționare a CNS se aprobă prin hotărâre a Guvernului. Principalul scop al CNS este urmărirea exercitării în condiții de etică profesională și respectarea standardelor profesionale de către personalul silvic.  Art.18 reglementează înființarea unei structuri distincte desemnată de Autoritate pentru coordonarea colectării, validării și raportării informațiilor referitoare la sectorul silvic.  La art. 20 se explicitează funcționarea sistemului informațional integrat de trasabilitate a materialelor lemnoase prin menționarea funcțiilor acestuia.  La art.21 se reglementează înființarea Registrului Forestier National pentru evidența exploatațiilor forestiere, pentru evidența proprietăților din FFN, pentru facilitarea prin modalități informatice a avizărilor și raportărilor între diferite entități publice și monitorizarea implementării serviciilor silvice.  La art.23 și 25 se reglementează clar obligațiile și drepturile proprietarilor de terenuri forestiere, diferența pentru micile (până la 10 ha) și marile proprietăți forestiere (peste 10 ha).  La art.24 se definesc serviciile ecosistemice ca obligație a proprietarului de asigurare a condițiilor pentru regenerarea pădurii, evitarea degradării pădurii și promovarea regenerării naturale atunci când este posibil din punct de vedere tehnic.  La art.27 se reglementează situațiile în care proprietarii se găsesc în imposibilitatea achitării pazei și serviciilor minimale. Contractul de pază și serviciile silvice minimale constituie titlu executoriu și conțin clauze referitoare la garanții contractuale în favoarea prestatorului pentru plata remunerației prevăzută în contract. Dacă nu este cunoscut proprietarul terenului din FFN, suprafețele se preiau în pază de către ocolul nominalizat, în baza dispozițiilor art. 31. S-a instituit procedura în situația în care proprietarul terenurilor din FFN este executat silit, fiind în imposibilitate de plată a contravalorii contractului de pază.  La art.33 și 34 s-a reglementat clar modul de funcționare a ocoalelor silvice de regim, distinct pentru proprietatea publică a unităților administrativ-teritoriale și pentru proprietatea privată.  La art.35 s-a instituit posibilitatea pentru unitățile administrativ-teritoriale care dețin terenuri cu vegetație forestieră din afara FFN, să poată angaja personal silvic, care să realizeze lucrările silviculturale în aceasta vegetație forestieră.  La art.37 s-a creat obligația pentru proprietarii/admistratorii de fond forestier de soluționare a ocupațiilor evidențiate ca atare în amenajamentele silvice prin demararea procedurilor pe cale judiciară pentru soluționarea ocupațiilor ,, în termen de 5 ani de la intrarea în vigoare a prezentei legi, respectiv de la data evidențierii în amenajamentul silvic, administratorii terenurilor din FFN sunt scutiți de taxele judiciare de timbru pentru demersurile judiciare realizate”.  La art.38 și 39 s-a reglementat distinct ocuparea temporară și scoaterea definitivă a terenurilor din fondul forestier national.  La art. 53 se instituie dreptul de preempțiune al statului la cumpărarea terenurilor din FFN ale altor proprietari.  La art. 57 se reglementează limitarea fragmentării terenurilor din FFN.  *“De la data intrării în vigoare a prezentei legi, nu pot fi dezmembrate ori dezlipite sub limita de 0,5 ha prevăzută la art. 2 alin. (1) din prezenta lege prin acte notariale de dezmembrare, partaj ori pe altă cale a terenurilor din FFN având categoria de folosință pădure, cu excepția cazurilor prevăzute la art. 40 și 41 din prezenta lege.”*  La art. 58 s-a reglementat accesul public pedestru în păduri, astfel:  *“Accesul persoanelor pe terenurile din FFN se realizează pe propria răspundere a acestora și fără a se produce prejudicii.*  *În pădurile proprietate publică este permis accesul pedestru al persoanelor.*  *În pădurile proprietate privată este permis accesul pedestru al persoanelor doar pe trasee şi poteci marcate în acest sens, stabilite în condițiile legii.”*  La art.63 s-a creat posibilitatea de elaborare a amenajamentelor silvice cu reglementarea producției la nivel de arboret pentru terenurile între 10 și 100 ha, dacă nu este posibilă reglementarea procesului de producție lemnoasă la nivel de unitate de gospodărire.  La art.66, 68, 81, 85 se reglementează obligativitatea aplicării normelor tehnice, iar Ghidurile de bune practici nu sunt obligatorii. S-a creat obligativitatea introducerii indicatorilor de stare a pădurilor (inclusiv pentru biodiversitate) care urmează a fi introduși în Normele tehnice. Ghidurile de bune practici fac referiri clare la păduri private, conservarea biodiversității și schimbările climatice. Indicatorii de stare a pădurilor trebuie să permită monitorizarea:  a) menținerii și îmbunătățirii principalelor caracteristici ale fondului de producție;  b) gradului de îndeplinire a obiectivelor urmărite la efectuarea lucrărilor silvotehnice în arborete și monitorizarea calității acestora;  c) eficacității funcționale în privința funcțiilor ecologice, economice și sociale atribuite;  d) stării de sănătate a pădurilor;  e) stării de conservare a habitatelor forestiere  Art.65 reglementează intrarea în vigoare a amenajamentelor silvice și valabilitatea acestora până la data aprobării noului amenajament silvic, respectiv:  “*Amenajamentul silvic intră în vigoare la data aprobării acestuia și este valabil până la data de 31 decembrie a anului al zecelea sau, după caz, al anului al cincilea de aplicare. Primul an de aplicare este anul în care amenajamentul silvic a fost aprobat.*  *Amenajamentele silvice în vigoare își păstrează valabilitatea până la data aprobării noului amenajament, dar nu mai târziu de 31 decembrie a anului următor expirării acestuia. Până la data intrării în vigoare a noului amenajament silvic, în amenajamentul silvic care își păstrează valabilitatea sunt permise următoarele activități și acțiuni:*  *a) acordarea de compensații reprezentând contravaloarea produselor pe care proprietarii nu le recoltează, ca urmare a funcțiilor de protecție stabilite prin amenajamente silvice care determină restricții în recoltarea de masă lemnoasă;*  *b) realizarea împăduririlor, a reîmpăduririlor, a lucrărilor de îngrijire și conducere a arboretelor tinere prevăzute în amenajamentul silvic și a lucrărilor de protecție a pădurilor, inclusiv prin recoltarea produselor accidentale si extraordinare;*  *c) punerea în valoare și exploatarea masei lemnoase pe picior rămase neexploatate, până la volumul aferent posibilității stabilite prin amenajamentul silvic, și transportul stocurilor de masă lemnoasă din partizile autorizate spre exploatare anterior aprobării noului amenajament silvic și neexploatate integral până la data aprobării noului amenajament silvic.*  *Amenajamentele silvice aflate în implementare, aprobate sau în curs de aprobare, la data intrării în vigoare a prezentei legi, își păstrează valabilitatea.”*  La art.70 se instituie reglementări clare cu privire la realizarea lucrărilor de îngrijire și conducere a arboretelor tinere. Lucrările de îngrijire și conducere a arboretelor și tratamentele silviculturale sunt parte componentă a modelului silviculturii apropiate de natură, aplicat pentru gestionarea FFN.  La art.75 se reglementează reconstrucția ecologică a terenurilor degradate din afara FFN, care se realizează pe baza soluțiilor tehnice stabilite prin proiectele tehnice elaborate de persoane fizice și juridice atestate de Autoritate.  La art.77 se reglementează clar modul în care se asigură respectarea obligației de regenerare a pădurilor în situația în care proprietarul/deținătorul nu își îndeplinește obligația privind lucrările de regenerare din motive imputabile.  La art.82 se definesc formele și modalitățile de conservare a biodiversității în FFN.  “*Conservarea și ameliorarea biodiversității pădurilor se realizează prin:*  *a) adoptarea de măsuri specifice silviculturii apropiate de natură;*  *b) adoptarea de măsuri pentru crearea și/sau menținerea peisajului forestier mozaicat;*  *c) asigurarea conectivității ecologice, inclusiv prin coridoare ecologice;*  *d) menținerea lemnului mort pe picior și pe sol în limite ecologice necesare;*  *e) menținerea și protejarea arborilor-habitat;*  *f) constituirea de insule de îmbătrânire ca arborete sau părți de arborete;*  *g) menținerea unui procent cât mai ridicat de păduri regenerate natural din sămânță;*  *h) menținerea sau, după caz, crearea unor culoare de vegetație forestieră în lungul cursurilor de apă;*  *i) menținerea unui nivel ridicat de diversitate a speciilor de floră și faună sălbatică.”*  La art.83 și 84 se reglementează acordarea de compensatii financiare de la bugetul de stat pentru restricțiile impuse și dezavantajele create prin conservarea biodiversității habitatelor forestiere. Proprietarii terenurilor din FFN, alții decât statul, care își asumă angajamente voluntare de mediu conform art.83 alin. (2) prin care aplică măsuri de conservare a biodiversității, beneficiază de stimulente financiare.  La art. 86, 87 se definesc ecosistemele cu valoare ridicată de conservare și se instituie Catalogul național al ecosistemelor cu înaltă valoare de conservare – strict protejate.  La art.88 se instituie reguli de conservare a biodiversității în regenerarea pădurilor: “*Regenerarea pădurilor se realizează preponderent pe cale naturală din sămânță, în vederea conservării diversității genetice a speciilor de arbori.*  *În cazul regenerărilor artificiale, conservarea și ameliorarea biodiversității pădurilor constituie principalul mijloc de creștere a rezilienței acestora și se asigură prin:*  *a) utilizarea resurselor genetice incluse în Catalogul Național al Materialelor de Bază pentru producerea materialelor forestiere de reproducere, care se revizuiește periodic;*  *b) promovarea cu prioritate a speciilor autohtone;*  *c) utilizarea proveniențelor adaptate la condițiile de vegetație.”*  La art.89 amenajamentul silvic este definit ca instrument de planificare pentru atingerea obiectivelor ariilor naturale protejate.  La art. 90 se definesc comunitățile dependente critic de pădurea din ariile naturale protejate și modalitatea de asigurare a accesului la resursele forestiere tradiționale.  La art. 92 se reglementează o nouă modalitate de pază a fondului forestier. Paza se organizează prin personal propriu și/sau prin structuri specializate conform reglementărilor specifice în domeniu privind paza bunurilor, în conformitate cu rezultatele evaluării proprii la risc.  La art.93 se reglementează obligațiile generale specifice ale personalului silvic cu atribuții de pază.  La art.96 se reglementeazărăspunderea personalului cu atribuții de pază.  La art.97 se reglementează utilizarea instrumentelor moderne în activitatea de pază și control. Administratorii de fond forestier sunt obligați să instaleze sisteme de monitorizare video cu arhivare pentru o perioadă de minim 30 de zile.  La art.100 se definesc comunitățile dependente de produsele pădurii, ca o comunitate constituită din locuitorii unei unități administrativ-teritoriale sau ai mai multor unități administrativ-teritoriale alăturate, care pot contribui eficient la crearea de valoare adăugată pentru societate prin producerea, transformarea și utilizarea resurselor naturale biologice de natură forestieră sau forestieră și agricolă la nivel local.  La art.102 se instituie temei legal pentru stabilirea criteriilor de determinare a impactului exploatării lemnului prin Instrucțiunile privind termenele, modalitățile și perioadele de colectare, scoatere și transport ale materialului lemnos aprobate prin ordin al Autorității. În organizarea activității de exploatare a lemnului se urmărește reducerea impactului, exprimat ca durată și intensitate, asupra ecosistemului forestier.  La art.104 se reglementează posibilitatea de a folosi și alte sisteme de marcare a lemnului destinat exploatării decât cele clasice.  La art.105 se reglementează volumul arborilor vătămați sau distruși prin procesul tehnologic de exploatare a lemnului care nu poate depăși echivalentul a 5% din volumul autorizat la exploatare.  La art.107 se instituie proveniențe lemnului, înțeleasă ca locul de recoltare poziționat geografic, care se certifică în sistemul informatic integrat de trasabilitate a materialelor lemnoase. Trasabilitatea este legată de proveniența lemnului de la locul de recoltare.  La art.108 se reglementează trasabilitatea materialelor lemnoase, care se transportă numai însoțite de documente specifice de transport din care să rezulte provenienţa acestora.  Se interzice transportul cu orice mijloace de transport al materialelor lemnoase neînsoțite de documentele prevăzute la alin.(1). Se interzice primirea, depozitarea, prelucrarea şi comercializarea materialelor lemnoase fără documentele specific.  La art.109 se reglementează recoltarea și introducerea lemnului pe piață. Introducerea pe piață se realizează în punctul de punere pe piață definit ca locul poziționat geografic, raportat în sistemul informațional integrat de urmărire a materialelor lemnoase, unde se încheie exploatarea lemnului și se asigură îndeplinirea condițiilor necesare prevăzute de normele privind trasabilitatea. Măsurarea lemnului se face la punctul de introducere pe piață, la prima încărcare în vederea transportului.  Evaluarea cantitativă a materialelor lemnoase se face prin metodele incluse în normele privind trasabilitatea și prin alte metode cu utilizarea tehnologiilor moderne, aprobate de Autoritate.  Asigurarea trasabilității materialelor lemnoase de la locul de recoltare până la prima transformare este parte a sistemului integrat de urmărire a materialelor lemnoase.  Art.110 reglementează sprijinirea dezvoltării rurale prin prelucrarea locală a masei lemnoase. Se instituie contracte cadru multianuale pentru prestările de servicii în exploatarea lemnului.  Art.113 instituie derogare de la prevederile art.6 din Legea nr.56/2010 privind accesibilizarea fondului forestier naţional, republicată, cu modificările şi completările ulterioare, în sensul în care fondul de accesibilizare a pădurilor se poate folosi și pentru dezvoltarea infrastructurii de depozitare a materialelor lemnoase necesare valorificării superioare a lemnului, respectiv:  a) proiectarea și executarea lucrărilor de construire de depozite pentru materiale lemnoase, inclusiv a lucrărilor de modernizare a depozitelor existente, precum și dotarea cu bunuri de capital a acestora;  b) achiziția de terenuri de către administratorii FFN proprietate publică a statului, în numele statului, pentru înființarea de noi depozite pentru materiale lemnoase; terenurile achiziționate se includ în FFN.  La art.117 se instituie Programul național de împădurire care se aprobă prin hotărâre a Guvernului, la propunerea Autorității. Realizarea Programului național de împădurire se face prin lucrări de împădurire în vederea îmbunătățirii condițiilor de mediu și a optimizării peisajului, a asigurării și creșterii recoltelor agricole, a prevenirii și combaterii eroziunii solului, a protejării căilor de comunicație, a digurilor și a malurilor, a localităților și a obiectivelor economice, sociale și strategice.  La art.121 se instituie sisteme de finanțare pentru servicii ecosistemice, astfel:  Crearea condițiilor de furnizare a serviciilor ecosistemice peste nivelul serviciilor ecosistemice minimale, astfel cum sunt ele definite la art. 24 este susținută prin sisteme de finanțare.  Sistemul de plăți compensatorii este destinat proprietarilor de păduri pentru compensarea dezavantajelor suplimentare celor determinate de asigurarea serviciilor ecosistemice minimale, create ca urmare a impunerii obligatorii a unor restricții, provenite din asumarea de către autoritățile publice a implementării unui regim de conservare a biodiversității/furnizare servicii ecosistemice.  Sistemul de subvenționare este un sistem de finanțare pentru stimularea proprietarilor de păduri în vederea atingerii unor obiective suplimentare asigurării serviciilor ecosistemice minimale sau pentru stimularea atingerii serviciilor minime în situația micilor proprietăți.  Sistemul de plăți reglementate ale serviciilor ecosistemice se realizează prin alimentarea Fondului de mediu utilizând un sistem de taxare a beneficiarilor direcți ai serviciilor ecosistemice furnizate punctual de anumite suprafețe de pădure. Fondurile respective se utilizează, cu destinație specială, pentru plata funcțiilor de protecție identificate prin amenajamentele silvice.  Sistemul de tranzacționare a serviciilor ecosistemice furnizate către beneficiari direcți prin contracte de furnizare este bazat pe relația de piață dintre două entități private, dintre care una se angajează să furnizeze servicii ecosistemice și cealaltă să plătească pentru furnizarea lor.  La art.131 se reglementează controlul de stat de specialitate și atribuțiile de control ce revin personalului silvic împuternicit.  La art.132 se reglementează organizarea și îndeplinirea atribuțiilor de control prin structurile autorității.  La art.133 se instituie reguli de executare a controlului de stat.  La art.134 se reglementează controlul efectuat de personalul împuternicit cu atribuții de control din cadrul structurilor de administrare și de prestări servicii silvice.  La art.136 se reglementează categoriile de agenți constatatori care au competența să efectueze controlul și să constate faptele definite ca infracțiuni de prezenta lege:  a) organele de urmărire penală;  b) ofițerii și agenții din cadrul Poliției Române;  c) ofițerii și agenții din cadrul Poliției de Frontieră;  c) ofițerii și subofițerii din cadrul Jandarmeriei Române;  d) personalul silvic din cadrul Autorității, al Gărzii Forestiere Naționale și al Gărzilor Forestiere;  e) personalul silvic împuternicit din cadrul administratorilor terenurilor din FFN proprietate publică a statului;  f) personalul silvic împuternicit din cadrul ocoalelor silvice de regim.  La art. 139 se reglementează paguba și prejudiciul. Prejudiciul forestier produs prin fapte care constituie infracțiuni sau contravenții se stabilește prin însumarea valorii pagubei produse vegetației forestiere din FFN cu valoarea funcțiilor nerealizate ale pădurii.  Art.140 prevede infracțiunile de distrugere a vegetației FFN, respectiv ruperea, distrugerea, degradarea ori scoaterea din rădăcini, fără drept, de arbori, puieți sau lăstari din FFN, indiferent de forma de proprietate, inclusiv prin pășunat sau accesul cu mijloace motorizate. Acestea constituie infracțiune silvică și se pedepsește, după cum urmează:  a) cu închisoare de la 6 luni la 3 ani sau cu amendă, dacă valoarea prejudiciului forestier produs este de cel puțin 10 ori mai mare decât prețul mediu al unui metru cub de masă lemnoasă pe picior la data comiterii faptei și de maxim 40 ori, inclusiv, prețul mediu al unui metru cub de masă lemnoasă pe picior la data comiterii faptei;  b) cu închisoare de la 6 luni la 3 ani sau cu amendă, dacă sunt îndeplinite cumulativ următoarele condiții:  i) făptuitorul a mai săvârșit în ultimele 12 luni înainte de comiterea faptei una din faptele prevăzute la alin. (1);  Dacă valoarea prejudiciului forestier produs este de cel puțin 10 ori mai mare decât prețul mediu al unui metru cub de masă lemnoasă pe picior la data comiterii faptei atunci fapta se încadrează ca infracțiune. Dacă valoarea prejudiciului forestier produs este de cel puțin 10 ori mai mic decât prețul mediu al unui metru cub de masă lemnoasă pe picior la data comiterii faptei atunci fapta se încadrează ca și contravenție. A fost instituit acest prag, deoarece în present, potrivit informațiilor furnizate de către parchetele judiciare, sunt peste 30.000 dosare pentru fapte încadrate ca infracțiune, marea majoritate întocmite pentru prejudicii cu valoare scazută.  Art. 143 definește clar infracțiunile privitoare la ocuparea FFN.  La art. 144 se introduce infracțiunea de falsificarea datelor informatice de natură silvică si calcularea pagubelor asociate. Constituie infracțiune și se pedepsește cu închisoare de la un an la 5 ani fapta de a introduce, modifica sau șterge date informatice silvice în sistemul național integrat referitoare la numărul de arbori și diametrele înscrise în documentele de inventariere, proveniența și circulația materialelor lemnoase rezultând date necorespunzătoare adevărului, în scopul de a fi utilizate în vederea producerii de consecințe juridice.  Constituie infracțiune și se pedepsește cu închisoare de la un an la 5 ani fapta de a introduce sau modifica date informatice silvice în sistemul național integrat referitoare la volumul înscris în avizul de însoțire al transportului de material lemnos rezultând o diferență de cel puțin 20% față de volumul constatat în urma controlului efectuat asupra mijlocului de transport.  La art.145 se introduce infracțiunea cu privire la falsul în declarații legat de proveniența și circulația materialelor lemnoase, utilizând date neconforme cu realitatea în scopul producerii de consecințe juridice.  La art.148 se reglementează faptele care pot fi încadrate ca infracțiuni privind circulația materialelor lemnoase.  *“(1) Constituie infracțiune și se sancționează cu închisoare de la un an la 5 ani sau cu amendă introducerea pe piață de materiale lemnoase fără certificarea provenienței în condițiile prevăzute la art. 107.*  *(2) Constituie infracțiune și se sancționează cu închisoare de la un an la 5 ani sau cu amendă sau introducerea pe piață de materiale lemnoase provenite din arbori tăiați fără drept sau din alte locații decât cele certificate în sistemul informațional integrat.*  *(3) Constituie infracțiune și se sancționează cu închisoare de la un an la 5 ani sau amendă deținerea în depozite sau în depozite temporare de către operatorul economic sau comerciant a unui volum de materiale lemnoase la care diferența dintre volumul stocului scriptic și volumul stocului fizic depășește 20% din stocul scriptic, dar nu mai puțin de 10 metri cubi la momentul constatării faptei.*  *(4) Constituie infracţiune şi se sancţionează cu amendă sau cu închisoare de la un an la 5 ani:*  *a) Transportul unui volum de peste 10 mc materiale lemnoase cu un mijloc de transport fără aviz de însoțire;*  *b) Transportul repetat fără aviz de însoțire, de materiale lemnoase în volum mai mic de 10 metri cubi/mijloc de transport, dar care, cumulat într-o perioadă de 30 de zile de la constatarea precedentă, depășesc 10 metri cubi;*  *c) Transportul de materiale lemnoase cu aviz de însoțire pentru care diferența dintre volumul înscris în avizul de însoțire și volumul constatat cu ocazia controlului este mai mare de 10 mc. Introducerea /clarificarea infracțiunilor legate de circulația materialelor lemnoase. „*  La art.149 se reglementează regimul măsurilor asiguratorii și confiscarea. Materialele lemnoase rezultate ca urmare a săvârșirii unor fapte ce pot fi încadrate ca infracțiuni se confiscă și se predau în custodie ocolului care are sediul social cel mai apropiat de locul constatării, acesta fiind obligat să le preia. A fost instituită procedura de vaorificare.Materialele lemnoase confiscate sunt produse perisabile și se valorifică de către custozi în condițiile Regulamentului privind valorificarea masei lemnoase din terenurile FFN proprietate publică; prețurile de pornire la licitație sunt cele din lista prețurilor de referință, pe specii și sortimente stabilite anual, pentru materialele lemnoase care nu se găsesc sau care nu pot fi identificate, listă stabilită în condițiile legii.  Sumele rezultate din valorificarea materialelor lemnoase, din care se scad cheltuielile ocazionate custodelui de manipulare și/sau valorificare, se depun într-un cont bancar indicat de organul de urmărire penală.  La art.150 se instituie, prin derogare de la dispozițiile art. 137 alin. (2) din Cod penal, în cazul infracțiunilor prevăzute în prezenta lege, suma corespunzătoare unei zile-amendă pentru persoana juridică este cuprinsă între 200 de lei și 10.000 lei.  La art.154 se instituie modalități de calcul a pagubei și prejudiciului forestier.  La art.155 se instituie modalități pentru stabilirea pagubei produse arborilor prin tăiere fără drept, rupere, scoatere din rădăcini și distrugere, prin determinarea volumului arborilor exploatați/extrași în raport cu diametrul măsurat la cioată, în terenurile în FFN și din afara FFN sau determinarea volumului arborilor exploatați/extrași în raport cu un arboret similar.  Art.156 reglementează stabilirea pagubei produse prin afectarea puieților și/sau lăstarilor.  Art.157 reglementează modul de stabilire a valorii pagubei produse prin furtul de arbori. Valoarea pagubei produse prin furtul de arbori doborâţi sau rupţi de fenomene naturale ori de arbori care au fost tăiaţi, distruși ori scoşi din rădăcini, din păduri, din perdele forestiere de protecţie, din terenuri degradate care au fost ameliorate prin lucrări de împădurire şi din vegetaţia forestieră din afara FFN, se calculează după cum urmează:  a) dacă partea supraterană a arborelui a fost sustrasă și nu este identificată nici la cioată și nici în alte locații, volumul acesteia se preia din Tabelul 1, Anexa nr. 3 a prezentei legi;  b) corespunzător categoriei de diametre în care se încadrează cioata rezultată prin tăierea arborelui. Valoarea pagubei produse prin furt se obține prin multiplicarea volumului rezultat cu valoarea prețului unui metru cub de lemn de foc din Lista de referință;  c) dacă doar o parte din partea supraterană a arborelui a fost sustrasă, iar cealaltă parte se găsește la cioată, volumul părții de arbore care a fost furat se determină ca diferență dintre volumul arborelui întreg, preluat din Anexa nr. 3, corespunzător categoriei de diametre în care se încadrează cioata rezultată prin tăierea arborelui, și volumul părții de arbore identificate. Valoarea pagubei produse prin furt se obține prin  multiplicarea volumului rezultat cu valoarea prețului unui metru cub de lemn de foc din Lista de referință;  d) dacă partea supraterană a arborelui a fost sustrasă în întregime și se identifică în diferite locații.  e) în situația în care, pentru suprafața de pe care s-au sustras toți arborii, nu există amenajament silvic, valoarea pagubei se calculează prin multiplicarea suprafeței afectate cu volumul mediu la hectar, clasa a treia de producție și la vârsta de 50 de ani, și cu prețul mediu al unui metru cub de lemn pe picior stabilit conform legii, după cum urmează:  i) pentru specia stejar pedunculat la câmpie,  ii) pentru specia fag la deal,  iii) pentru specia molid la munte.  f) stabilirea mărimii suprafeței care intră în formula de calcul prevăzută la alin.(1) lit.(d) pe unitate amenajistică se face prin măsurători de către agenții constatatori prevăzuți la art.136 alin.(1) lit.d)-f) și alin.(3)  La art. 158 se reglementează valoarea funcțiilor nerealizate ale pădurii, componentă a prejudiciului forestier.  Art. 159 instituie modul de calcul al prejudiciului în cazul realizării de lucrări și/sau amplasării de obiective fără aprobări legale și modalitățile de reparare a prejudiciului.  La art. 160 se reglementează stabilirea volumului materialelor lemnoase în cazul controlului efectuat la operatorii economici care depozitează/ prelucrează/ comercializează /transportă materiale lemnoase. | | | | | | | | |
| 2.4. | Alte informaţii | Nu au fost identificate. | | | | | | | | |
| **Secţiunea a 3-a**  **Impactul socioeconomic** | | | | | | | | | | |
| 3.1. | Descrierea generală a beneficiilor şi costurilor estimate ca urmare a intrării în vigoare a actului normativ | Proiectul de act normativ nu se referă la acest subiect. | | | | | | | | |
| 3.2. | Impactul social | Proiectul de act normativ nu se referă la acest subiect. | | | | | | | | |
| 3.3. | Impactul asupra drepturilor şi libertăţilor fundamentale ale omului | Proiectul de act normativ nu se referă la acest subiect. | | | | | | | | |
| 3.4. | Impactul macroeconomic | Proiectul de act normativ nu se referă la acest subiect. | | | | | | | | |
| 3.4.1. | Impactul asupra economiei şi asupra principalilor indicatori macroeconomici | Proiectul de act normativ nu se referă la acest subiect. | | | | | | | | |
| 3.4.2. | Impactul asupra mediului concurenţial şi domeniul ajutoarelor de stat | Proiectul de act normativ nu se referă la acest subiect. | | | | | | | | |
| 3.5. | Impactul asupra mediului de afaceri | Proiectul de act normativ nu se referă la acest subiect. | | | | | | | | |
| 3.6. | Impactul asupra mediului înconjurător | Proiectul de act normativ nu se referă la acest subiect. | | | | | | | | |
| 3.7. | Evaluarea costurilor şi beneficiilor din perspectiva inovării şi digitalizării | Proiectul de act normativ nu se referă la acest subiect. | | | | | | | | |
| 3.8. | Evaluarea costurilor şi beneficiilor din perspectiva dezvoltării durabile | Proiectul de act normativ nu se referă la acest subiect. | | | | | | | | |
| 3.9. | Alte informaţii | Nu au fost identificate. | | | | | | | | |
| **Secţiunea a 4-a**  **Impactul financiar asupra bugetului general consolidat atât pe termen scurt, pentru anul curent, cât şi pe termen lung (pe 5 ani), inclusiv informaţii cu privire la cheltuieli şi venituri** | | | | | | | | | | |
| - în mii lei (RON) – | | | | | | | | | | |
| Indicatori | | | Anul  curent | | | Urmatorii patru ani | | | | Media pe cinci ani |
| 1 | | | 2 | | | 3 | 4 | 5 | 6 | 7 |
| 4.1. Modificări ale veniturilor bugetare, plus/minus, din care: | | | | | | | | | | |
| a) buget de stat, din acesta:  (i) impozit pe profit  (ii) impozit pe venit | | | Proiectul de act normativ nu se referă la acest subiect. | | | | | | | |
| b) bugete locale  (i) impozit pe profit | | | Proiectul de act normativ nu se referă la acest subiect. | | | | | | | |
| c) bugetul asigurărilor sociale de stat:  (i) contribuţii de asigurări | | | Proiectul de act normativ nu se referă la acest subiect. | | | | | | | |
| d) alte tipuri de venituri  (se va menționa natura acestora) | | | Nu au fost identificate. | | | | | | | |
| 4.2. Modificări ale cheltuielilor bugetare, plus/minus, din care: | | | | | | | | | | |
| a) buget de stat, din acesta:  (i) cheltuieli de personal  (ii) bunuri şi servicii | | | Proiectul de act normativ nu se referă la acest subiect. | | | | | | | |
| b) bugete locale:  (i) cheltuieli de personal  (ii) bunuri şi servicii | | | Proiectul de act normativ nu se referă la acest subiect. | | | | | | | |
| c) bugetul asigurărilor sociale de stat:  (i) cheltuieli de personal  (ii) bunuri şi servicii | | | Proiectul de act normativ nu se referă la acest subiect. | | | | | | | |
| d) alte tipuri de cheltuieli  (se va menționa natura acestora) | | | Nu au fost identificate. | | | | | | | |
| 4.3. Impact financiar, plus/minus, din care: | | | | | | | | | | |
| a) buget de stat | | | Proiectul de act normativ nu se referă la acest subiect. | | | | | | | |
| b) bugete locale | | | Proiectul de act normativ nu se referă la acest subiect. | | | | | | | |
| 4.4. Propuneri pentru acoperirea creşterii cheltuielilor bugetare | | | Proiectul de act normativ nu se referă la acest subiect. | | | | | | | |
| 4.5. Propuneri pentru a compensa reducerea veniturilor bugetare | | | Proiectul de act normativ nu se referă la acest subiect. | | | | | | | |
| 4.6. Calcule detaliate privind fundamentarea modificărilor veniturilor şi/sau cheltuielilor bugetare | | | Proiectul de act normativ nu se referă la acest subiect. | | | | | | | |
| 4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente: | | | | | | | | | | |
| a) fişa financiară prevăzută la art. 15 din Legea nr. 500/2002 privind finanţele publice, cu modificările şi completările ulterioare, însoţită de ipotezele şi metodologia de calcul utilizate;  b) declaraţie conform căreia majorarea de cheltuială respectivă este compatibilă cu obiectivele şi priorităţile strategice specificate în strategia fiscal-bugetară, cu legea bugetară anuală şi cu plafoanele de cheltuieli prezentate în strategia fiscal-bugetară. | | | Proiectul de act normativ nu se referă la acest subiect. | | | | | | | |
| 4.8. Alte informații | | | Nu au fost identificate. | | | | | | | |
| **Secţiunea a 5-a**  **Efectele proiectului de act normativ asupra legislaţiei în vigoare** | | | | | | | | | | |
| 5.1. | Măsuri normative necesare pentru aplicarea prevederilor proiectului de act normativ | | Regulamentul de organizare și funcționare al Regiei Naționale a Pădurilor - Romsilva, prevăzut la art. 32 alin. (2);  Normele referitoare la proveniența, circulația și comercializarea materialelor lemnoase, la regimul spațiilor de depozitare a materialelor lemnoase și al instalațiilor de prelucrat lemn rotund, precum și cele privind proveniența și circulația materialelor lemnoase destinate consumului propriu al proprietarului, prevăzute la art. 20 alin. (1) și (2) și art. 20 alin. (2);  Normele metodologice de acordare, utilizare și control al sumelor prevăzute la art. 125 alin. (1) lit. b), așa cum sunt prevăzute la art. 125 alin. (4).  Metodologia de acordare a sumelor prevăzute la art. 125 alin. (1) lit. c) privind acordarea unor compensații reprezentând contravaloarea produselor pe care proprietarii nu le recoltează, din cauza funcțiilor de protecție stabilite prin amenajamente silvice care determină restricții în recoltarea de masă lemnoasă;  Metodologia pentru asigurarea diferenței dintre sumele necesare pentru finanțarea integrală a lucrărilor prevăzute la art. 124 alin. (3) lit a), c) - e) și sumele calculate la nivelul maxim în fondul de conservare și regenerare a pădurilor, prevăzute la art. 125 alin. (5) lit. d);  Metodologia privind acordarea sumelor pentru refacerea pădurilor, dacă sumele constituite la nivelul maxim din fondul de conservare și regenerare a pădurilor sunt insuficiente, și a căilor forestiere de transport afectate de calamități naturale sau de incendii, cu autor necunoscut, prevăzute la art. 125 alin. (5) lit. f);  Regulamentul de organizare și funcționare a Consiliului Național pentru Silvicultură, prevăzut la art. 15 alin. (4) din prezenta lege;  Programul național de împădurire prevăzut la art. 117;  Metodologia privind acordarea contravalorii lucrărilor de combatere a bolilor și dăunătorilor prevăzute la art. 80, numai pentru fondul forestier proprietate privată a persoanelor fizice și juridice, dacă suprafața proprietății forestiere este mai mică sau egală cu 30 ha, indiferent dacă aceasta este sau nu este cuprinsă într-o asociație, prevăzute la art. 125 alin. (5) lit. e);  Modul de exercitare a dreptului de preempțiune al statului român prevăzut la art. 53 și sursele de finanțare în acest scop, precum și metodologia de dobândire prin cumpărare, schimb sau donație, prin Romsilva și prin ceilalți administratori ai FFN proprietate publică;  Metodologia privind acordarea sumelor pentru sprijinirea înființării și dezvoltării asociațiilor de proprietari de păduri, prevăzute la art. 125 alin. (5) lit. g). | | | | | | | |
| 5.2. | Impactul asupra legislaţiei în domeniul achiziţiilor publice | | Proiectul de act normativ nu se referă la acest subiect. | | | | | | | |
| 5.3. | Conformitatea proiectului de act normativ cu legislaţia UE (în cazul proiectelor ce transpun sau asigură aplicarea unor prevederi de drept UE). | | Proiectul de act normativ nu se referă la acest subiect. | | | | | | | |
| 5.3.1. | Măsuri normative necesare transpunerii directivelor UE | | Proiectul de act normativ nu se referă la acest subiect. | | | | | | | |
| 5.3.2. | Măsuri normative necesare aplicării actelor legislative ale UE | | Proiectul de act normativ nu se referă la acest subiect. | | | | | | | |
| 5.4. | Hotărâri ale Curţii de Justiţie a Uniunii Europene | | Proiectul de act normativ nu se referă la acest subiect. | | | | | | | |
| 5.5. | Alte acte normative şi/sau documente internaţionale din care decurg angajamente asumate | | Proiectul de act normativ nu se referă la acest subiect. | | | | | | | |
| 5.6. | Alte informaţii | | Nu au fost identificate. | | | | | | | |
| **Secţiunea a 6-a**  **Consultările efectuate în vederea elaborării proiectului de act normativ** | | | | | | | | | | |
| 6.1. | Informaţii privind neaplicarea procedurii de participare la elaborarea actelor normative | | | Proiectul de act normativ nu se referă la acest subiect. | | | | | | |
| 6.2. | Informaţii privind procesul de consultare cu organizaţii neguvernamentale, institute de cercetare şi alte organisme implicate | | | Proiectul de act normativ a fost elaborat cu consultarea Gărzilor forestiere. | | | | | | |
| 6.3. | Informaţii despre consultările organizate cu autorităţile administraţiei publice locale | | | Proiectul de act normativ nu se referă la acest subiect. | | | | | | |
| 6.4. | Informaţii privind puncte de vedere/opinii emise de organisme consultative constituite prin acte normative | | | Proiectul de act normativ nu se referă la acest subiect. | | | | | | |
| 6.5. | Informaţii privind avizarea de către:  a) Consiliul Legislativ  b) Consiliul Suprem de Apărare a Ţării  c) Consiliul Economic şi Social  d) Consiliul Concurenţei  e) Curtea de Conturi | | | Proiectul de act normativ urmează să fie avizat de Consiliul Legislativ. | | | | | | |
| 6.6. | Alte informaţii | | | Nu au fost identificate. | | | | | | |
| **Secţiunea a 7-a**  **Activităţi de informare publică privind elaborarea şi implementarea**  **proiectului de act normativ** | | | | | | | | | | |
| 7.1. | Informarea societăţii civile cu privire la elaborarea proiectului de act normativ | | | | În elaborarea proiectului de act normativ a fost îndeplinită procedura stabilită prin Legea nr.52/2003 privind transparenţa decizională în administraţia publică, republicată prin publicarea pe site-ul Ministerului Mediului, Apelor și Pădurilor în data de …….iulie 2023. | | | | | |
| 7.2. | Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | | | | Proiectul de act normativ nu se referă la acest subiect. | | | | | |
| **Secţiunea a 8-a**  **Măsuri de implementare** | | | | | | | | | | |
| 8.1. | Măsuri de punere în aplicare a proiectului de act normativ | | | | Proiectul de act normativ nu se referă la acest subiect. | | | | | |
| 8.2. | Alte informaţii | | | | Nu au fost identificate. | | | | | |

Pentru considerentele de mai sus, am elaborat proiectul de Lege privind Codul silvic, care în forma prezentată a fost avizat de către ministerele interesate şi de Consiliul Legislativ şi pe care îl supunem spre adoptare.

**MINISTRUL MEDIULUI, APELOR ŞI PĂDURILOR**

**MIRCEA FECHET**